Hei, denne artikkelen er over ett år gammel og kan inneholde utdatert informasjon

- Eric Torell (20) kunne ikke prate. Han kunne bare si «mamma».

Det forteller hans sønderknuste mor, Katarina Söderberg, til Expressen i ettermiddag.

Sønnen, som både hadde Downs syndrom og autisme, rømte hjemmefra i natt. Han bar da på en helt ufarlig lekepistol. Foreldrene meldte ham savnet etter kort tid.

Men Eric kom aldri hjem.

Ble skutt og drept

Ved 04.00-tida i natt ble Eric skutt av politiet i Norrbackagatan i Vasastan i det sentrale Stockholm, skriver Expressen.

RØMTE: Eric Torell (20) hadde Downs syndrom og rømte hjemmefra onsdag kveld med en lekepistol. Foto: Privat Vis mer

Og det var flere enn én politibetjent som løsnet skudd mot 20-åringen, ifølge påtalemyndigheten. Aftonbladet erfarer at tre politibetjenter skjøt mot mannen.

Politiet har uttalt at de opplevde at det oppsto en truende situasjon i forkant av skyteepisoden.

Det tror ikke Erics mamma, Katarina, noe på.

Uforståelig

- Vi er så forbannet på dem for at de lyver og finner på ting. En truende person? Han er som en treåring, sier Katarina Söderberg.

20-år gamle Eric ble fraktet til sykehus i natt. I 06.00-tida i morges ble han erklært død, opplyser politiet.

BLE SKUTT: Ved 04.00-tida i natt ble Eric Torell (20) skutt av politiet i Norrbackagatan i Vasastan i det sentrale Stockholm. Foto: Peter Nilsson/ Expressen Vis mer

- Det er umulig å forstå. Han har aldri gjort en flue fortred i hele sitt liv. Han var verdens snilleste menneske, sier moren, Katarina Söderberg til Expressen.

Granskes

Politiet har i løpet av dagen opplyst at våpenet Eric bar, viste seg å være en replika.

De vil ikke kommentere detaljer rundt hendelsesforløpet.

Politiets håndtering av situasjonen vil bli gjenstand for gransking hos svenskenes spesialenhet for politisaker.

Eric's mamma, Katarina, sier det i går kveld var første gang sønnen tok med seg lekevåpenet ut.

- Han fikk den i gave en gang, sier hun til Expressen.